آمریکا اولوسال گوونلیک موشاویری جیک سالیوان، تورکیه‌نین، سوئد و فنلاندنین ناتو عضولوگو ایله باغلی دیله گتیردیگی قایغیلارین حل ائدیلیب، ایکی اؤلکه‌نین اتفاقا نامیزد اولاجاغینا ایناندیقلارینی ایفاده ائتدی.
جیک سالیوان، "یئنی آمریکا گوونلیک مرکزی" طرفیندن تشکیل ائدیله‌ن پانله قاتیلاراق آمریکانین خاریجی سیاستی ایله باغلی سواللاری جاوابلاندیردی.
تورکیه‌نین، سوئد و فنلاندین ناتو عضولوگو ایله باغلی قایغیلارینین سوروشولماسیندان سونرا سالیوان بئله جاواب وئردی:
"فنلاند و سوئدین ناتویا عضو اولماسینی گؤزله‌ییرم. تورکیه، ترور و پ‌کاکا ایله باغلی قایغیلارینی دیله گتیردی. هم سوئد هم ده فنلاندلیلار، تورکیه‌نین قایغیلارینا جاواب وئرمه‌یه حاضر اولدوقلارینی بیلدیردیلر. سوئد‌لیلر و فنلاندلیلار تورکیه جمهورباشقانی رجب طیب اردوغانین اکیبی ایله یوکسک سویه‌لی دانیشیقلار آپاریر".
سالیوان بیر نئچه گون اؤنجه آوروپادا جمهورباشقانلیغی سؤزچوسو ابراهیم قالینلا دا گؤروشدوگونو بیلدیردی.
"من سورونلارین حلی اوچون سیزه دقیق بیر واخت وئره‌بیلمره‌م آنجاق بوتون طرفلرین چؤزوم سؤزو وئردیگینی سیزه سؤیله‌یه‌بیلریم" ایفاده‌سینی ایشلتدی.
